
Chogueguirao - Inca widaki koe Perua 


Tumtakrant ke Inca sane 
Chogueguirao ( vey chuqi | moava | kitcuavaxa 
isu k'iraw [ kova J, trabe moavakoava ) tir 
rawaxo ke Inca widava tigisa wale sekol ke 
Salcantay jaka, koe Santa Teresa utca ke 
Cuzco winka vagee Perua. 


Tadle ke rawo- 
pafa cugexa ke 
Chogueguirao tir 
vas yone xe isu 
tawetc isu azekos 
vegemon tigis 
moe konaka vwa, 
male Sunchu 
Pata lodomafa 
vwa kale an 
ontinuk vwayan 
\ az anammadayan 

ZA ma gu raporki num 
vanpiyis azekos welmaf gu mon 1500 m?. 


IZVA IS ARAYA 


arapeniwesa gropa nope ontine is yanka ( tulon 
awaltara afizon is tapara mielon ) va int al zaled. 
Lizukaf fled tir dem nelkon pukey is wocukol is 
wiftol is bresitol is mamfol is wasol is rupol is 
proklavu (Rupicola peruvianus) tisu vedeyafi 
zveri ke Perua. Ke ruxeem, gulafa rucka is 
jontika biarlinda solwikad. 


Vansara 

Reugale sidafa vawa tir antafa rotisa joya kal 
Chogueguirao widaki. Logrupena vawa tir 
wixayana vawa ke Cuzco-Urubamba-Ollan- 
taytambo-Huayopata-Santa Maria (200 km-). 


Inca rekola ( 1438-1534 ) 

Chogueguirao tiyir arayaf is alkaf debak mu 
vema. Rolevaykat da bati widaki va stujexo ta 
vansara va Vilcabamba gabot is aryon zolonaf 
lizuk dum Pisac is Machu Picchu zanudayar. 
Dere trakut da widaki va gluya wal Amazonas 
aalxo is Cuzco gindafa widava yordapayar. 


Zeviandasa rekola ( 1534-1572 ) 


Chogueguirao gu tana ironokafa lipta acagisa is 
gelbesa ke Inca saneik zo torigir. Benpleku- 


Chogueguirao wetce « tumtafa berikya » ke 
Machu Picchu nope drefa is vegeduropafa 
oltavuca zo gruper. 


Debala 

Chogueguirao manekon ice 13° 32 G- is 72° 44 
tigir. Ontine tir vas 3030 m- moe sekol ke 
Salcantay jaka tice Apurimac kuksa, koe Cuzco 
winka. 


Anameda ke Chogueguirao tir tana lokulafa gu 
bligedruca. Kota katca blisa koe vema gu 


Kotavaf Izvugalayak [-1000 — -800 : Amerika] 


Sinka is Anameda — Irubara is Vegedura — Ckane is Gandura — Yamba is Miga 


Alkaxo, La Vents, Mexika 
XOT IS SARIALA 
Solve tcabaneyestasa sanelia 
vagetalte Lentefa Amerika 
laumad, va xot is amidafa 
sarialinda toz miduyud, 
Mukotara me tiyir warzera va 
sinka vas logijafa tokoda voxe 


ALKAXO 

San Lorenzo, i taneafu Olmeca 
kelu, vilayana gan geja bak 
-X-eafa decemda di jovlever, 
Warzafu kelu koe La Vents di zo 
exoneyer, koe wedafa gola vagee 
Mexika, Vegedura va alkaxo moni 


va loon belaf rob gotumusayar, € -900 zo bokayar. Istefe dre tivir 
x feykoraf tawarn ontinaf gu 30 m-, 
Cam rotir divrozase va tculk. Konaka 
Pd 


ctakafa burgifa balumayana taka 
koeon zo kosmayad. 


2 # 


Xot is sariala. New Mexico 


CHOQUEQUIRAO — INCA WIDAKI KOE PERUA 


yumbon gan 
Manco Inca, 
irubasik is 
gejik va Cuz- 


co al buluyud 
aze koe gola 
PE = ke Vilcabam- 
ba al gelbeyed viele bak 1535 Cuzco gan 
espanik zo vandeblameyer. To batlize is koe 
kotaf Vilcabamba krant Manco is bocaf 
melevrotinik va ruzadera ke espanik acagiyid, 
kali gralomera va Tupac Amaru azu klibura bak 
1572. 


Vuestexa bak boniaxofa rekola 

Juan Arias Diaz Topete espanik bak 1710 tiyir 
taneaf vestasik deas va giva icde lani widaki 
voltkirafi gu « Chuguiguirau ». Taneafa suteyena 
vuestexa va Chogueguirao tir evlafa gu 1768 
gan Cosme Bueno. Bak 1790 Pablo José 
Origain va widava bassaneliayana mali lekeugal 
is yoltkirafa gu Chogeguirau koe « Compendio 


de Noticias Geográficas del Cuzco » suteks 
miwar. 
Warzafa kosmara aze 
dimempara 
Bak 1834 José María 


Tejada winkokilik ke Cuzco 
va widaki artlakir, sum- 
panon gan vunda icde jwa 
ke Vilcabamba. Dere bak 
1837 Léonce Angrand va 


xo  taneatomon liwotar 
voxen inyon liwot di zo 
vulkuyud. 


Internetxo : Kotava : langue, littérature / ava, suteroteem 


https://kotava1837481.wordpress.com/2018/11/12/izvugalayak-1000-800-amerika/ 


TROCADAYAFA KUECA 

Koe yona naboxa ke Tlatilco, i 
koe tana taneafa wida ke istexo 
ke Mexiko, akintakorafa kueca 
kum trocaday is koingasiki zo 
trasiyid, Sinafa tigira is tela ke 
yona elzawa isu flek isu ingaxa 
bazed da awalkik tivid ke 
ontinafa pula, Jontik fum tid ke 
Olmeca martig, nope moortera 
wal bata toloya araya. 


Kueca, Tlatilco, Mexiko 


Oxam to bak 1909 viele Hiram Bingham 
amerikaf rawopik is Clarence Hay welmasabesik 
va Chogueguirao worayad, pune widaki gan 
rawopik is peruafe bowere loeke di zo dulapeyer. 
Soe taneafa kojoxara moni 1970 oxam bokayad. 
Bak 1986 noalafa vayara az azed ta dimempara 
va debak zo skuyud. 


Re uldinet da ant 30% ke birtey vas kotote 1810 
decemiray tid koafizayan ise ta koyarulafa tegira 
zo saved. Tenukera va dimempara va konaka 
tanda fu olegar. 


Nuyafa ewava male internetxo : 
https://commons.wikimedia.org 


Pimtara 

Chogueguirao birtey 
tir dem lerdoy seg. 
Gaderopaf alkaf av 
is bolk ke suleem is 


narilteem dem lava- 
narilt is tuvelieem 
solwikad. 
Tawovopa 
Wison mal rid ok 
lana soluma, va 


ordaf azekos ponas 
va logijaf vegeduks 
ke Chogueguirao 
fakon rosolwit. Dope- | 
wa is konake ristu- ' 
lafe xe is yona mawa mu ristusik is nelkaf 
pirdasik aname nelkafa boga tigiyid. 


MARTIGAYANA TAWOLDA 
Trocadayaf trig ton martig ke 
Chorrera ( yey volt ke debak ke 
Amerika manton zo amuzeyed. 


krileem is azekaf ludev, tir ke 


gretcaks va Olmeka fum dere 


Istefa Amerika isu Geefa lekeon 
ixam kruldeyed, 


Trocadayaf trig ke Chorrera, 
Manabi, Ekuadora 


Ekuadora ) koe valentexo ke Geefa 
Tazuk ke bat ronef trig, dem rontaf 
isteamerikaf martig. Darkasaberopaf 


kimbad nume tiaved da skedara wal 


9 SUTEROT 


TANEAF DOV 
I: Tazukinda 


Darekeon, decitdon abdi tuseltayasa wicapa lizu 
Ninuwa az Babilim az Agmatana kaikion gepoyteted. 


Kotavaxak dem suterot 


Pcexu alizmonaf grelt, do intaf astoleem isu okoleem 
isu bonoleem, va Ksur volokafo aalxo, moni 
titawaltara, koe ploda dem dadafa olya, remlanir. 
KA Nomdank adeer, azenter, va yona tamafa begama 
J.-H. Rosny Aine neur 7 A 
Kottan tir legapaf nume guamlitar, aneyason va 
sentanya lize grelt va baerdaf tey rovanteyatar aze va 
sielestura rotegatar aze bravon ice ficik kadime 
jontolaf stirk ke keraf reliezak rokenibeter. 


Rujod tumulkukawed, bidgasa coyunta van zideem 

lutced, mielaf lorik va kovdas dank suked, voxe grelt 
| | wan lanir. Abdurubasik tcepason dimlakir, dakteson 
i — — D va senta is lava, va karafa klita. 


Kolava, tela tamera goleraa i! KA Grelt baron kizoyupur ; kottan loon kalion abdulanir, 
rumeafa kipera malstid ; dace kot okol isu astol, 


Senta awir. Mempesa klita va tij is luca gu intafa kelda fer. Tacukaca pu alizmonikeem va int 
nedir. 


Taneon, ivamupu dem faltamaf is remafif fey dis va ticon uul, krotc ke kot fey tis vas mon lik ke 
ayik. Konake aftafe tride is konaka orikafa tiora va sinafa welma ciaed ; omava ke kot fey va 
jebes bitej nedir. 


Kaikeon, bada, lion divulafa, xuon madawed, oltavackafa gu almuk ke cirdata is umicakirafa gu 
jonksevaf fralek. Dere tigid, batlize ik banlize, riwe akintafa tazukinda, ison gedrapafa, lanyona 
tigafa is ontinafa, aryona omafa is alnafa, kota iyekotukafa is vrafukirafa gu kuse, kota disa va 
adalafu afiu, dum bada. 


Grelt woltendan kaldisuker. Broyesa kivara va telyon budik titicker, i wan laumasa viele 
tazukinda vanmiae lukoptafa izga ke senta toz dzavewed. Aze levgon, bitej skotced ise 
darunted, fey tuabrotcawed, akinta is bada dum lava mimana mo teyka lorad, kotcoba va 
alizmonikeem kaliapon vannir. 


Grelt, kodiwan gan bata disukexa, me zekar, wan disuker. Tazukinda domud. Gla tir mayakafa. 
Gejikye is ayikya is rumeik, milinde gan xango ke gleba bulon zo co-tazed, mo sid ke aalxo 
zulzulon atitsud. Bam, ozgodafa eaftuca va po is wilteem ta tuzafa yatera pu moblisikeem 
dimzilir. Nume tazukinda, taneon flavakorafa is emon vuyuna, va sint anam grelt tcastad, 
volsaason ebiduson va kot otcesik. Kultafa dilfura, wori, me tir gojupekasa : va konaktan atar, 
va konak artan spikonar, meviele bakar. Konaka kerafa belaxa mal pezolk ke von ilblisik iku ita 
iku oblaka bimiled, vexe kotar ayik, dokotaf, fure mangir aze tacukon gin vulter, koe nomafa 


XIPEHUZ TISIK 


Nekev intafa merogotuna tuwava, dum tisik vols ra, tazukinda tegid kire, dum tisik, tid voltaniafa 
is gedrafa gu nira, tire narason va intyon kosik is megojeson va alizmonik gu ruxa ok dace 
sulem. 


Fure tel lokaliaf ayik pestaled da mea zo onkad. Cuerses is sollipayan, van zultaca adim 
roverwoded. lleon wale izgan ulim, draydesa onkara wan dilizer. Ise tazukinda va gejik lodamon 
tcabaned aze staked voxe va axik ik ayikya ik rumeik loviele ikudad. 


Batinde, iluon, koe varaf miel, nakila tir voltuwavafa, loon selusa va kota bartafa kerava. Gejik 
gire fu yated. Vexe aldafa dizvera azavzar : lecen, va bet otcesik, kaike titickafa kima tazukinda 
ten onkad. Nume, nek legaf, nek povwaf, nek krezeyes, kosik zo isker batvielu bata rietavafa 
jowa zo zomer, nume beta iyela kaikeon vukir. 


Bata karavaldasa katcalara, fure gruyena gan alub-sanoya bifa, va bolaf nogleem ke kot otcesik 
tuaular. Sin va dositik divvawayas va stakera isu ayikya isu kimtaf ayoc roveked. Ison, lantan, 
sinaf gradilik, taneon tuficayan is ciwayan gan volaye ke stuva, va gandira ke intafa glogapa 
dimdir, va teyxo anteyar, ta nyapera va otcesik ayadolnolur. 


Bam, tantanon, kimtik artlanid. Jontik, minkedaf, moe nubeem va int impadimad. Nazbeakirafa 
ayikya, kan merosekiano gadikyafo po, va intafa enga rem ciwan rand al sud ise al kabelcad ise 
al bured. Aze jontik astol isu okol isu jaftol, tuoviskan leon dam ayik, dimawid. 


Grenyaf mielcek, tiskin koe amlit, mekenibes, lize gejik va skotcera ke intaf putceem trenon 
pestaled. Vexe toz afizar, zwon rem toeemap, aze vanawaltafa lexa dem kseva is taulesisi zveri 
artstir ise koldar enide kottan di blir ise va eaftaceem ke mielak aloyar. 


Gradilik, i tuwavaf okilik, lospalospason belcason va tari, va grelt toz patar. Lik ke gejikeem, tol- 
decemoy va rozara graced. Drasura va yona ayikya tir loon abica ise tela va rumeik tir vuga. 


Arti bata otulara, viele rembures bonol al zo kabelcad ( jontik graced, yoke vamoeuca ke wayeda 
kapbure ova bak kota otcera ), Gradilik va grelt kare gubefa vura deraykar, aze, benplekuson da 
kottan ker, antaf is zwaf va senta vanlanir. Metan, dace ileon, roveradimlanir. 


In vanlanir liz aal leote tigid, aze va kima darevielon dizveyena kaiklanimir nume disuker. 
Sumeon, koe fedafa remawisuca ke gazda, listafa klita traspur : moe domegeem, belcaf tacukaf 
milk dem tazukinda drayder. Sinafa kseva al arapeniwer. Fey tid loon elkaf, sinafa frolgukafa bia 


al tukusawer ; akinta kadulon aotcewed ise bada va ketaf lut vektad. Vexe olya ke bitej va kota 
tazukinda kostid, i baalpesa dace reme afizafi afi. [...] 


Xipehuz tisik, ke J.-H. Rosny Aine ( 1-2 zika : wana titisa koe diref otuk ) 
Xipehuz tisik, gestaropaf berpotam (1887) ke J.-H. Rosny Aîné belgaf suterotik 
Xanto : Les Xipéhuz, francavon, kalkotavayano gan Damien Etcheverry, 2014. 


Dotay : Kotavaxak dem Suterot. 


Robelin banliz : https://fr.scribd.com/document/202479811/Xipehuz-tisik-ke-J-H-Rosny-Aine 


aa LINGEROPA JOHANNES VERMEER 


Johannes Vermeer ( 1632-1675 ) - Nederlandaf lingesik 


Johannes Vermeer ( okon Jan Vermeer ) tir sposapaf nederlandaf 
lingesik. 


Blirizva 

Johannes Vermeer bak 1632 vey dolekafa yasa koblir. Gadikye tir 
gelfalayesik neke jonebur. Lanedje dace tir yoridik ise va kazafa 
katectara ke bat sok impavantar nume dere tir yambadolekik. Konak 
valdig ke Sint Lucas gesia slamed da va konaka trutca ke yon lizukaf 
lingesik doleyer. Voxe me tir deksaf kazik numen ba inafa awalkera bak 
1652 Johannes va bozapa konoler. 


Valey bata uzerara gu yambikeem, yambafa ravera ke jotaf Vermeer teni 16402 sanda ape 
tozuwer. Ant sazdara noved da va inyon feliik en tis ke lingesikeem ke Delft rodasugdat. Batdume 
va Carel Fabritius ( 1622-1654 ) ik Leonard Bramer ( 1596-1674 ) ik Gerard ter Borch ( 1617-1681 ) 
ik Evert Van Aelst ( 1602-1657 ) tulon divrozat. Areldon, teni 1653 Johannes Vermeer gan Sint 
Lucas Gesia ke Delft zo tufeliar. Acum banugale gu konaka raveyena tanda roslameyer. 


Bak 1653 va Catharina Bolnes kureyer, i va katalikevik. Bantan tiyir vey 
erbakirafa yasa ebakirafa gu norkakaza. Voxen Vermeer tiyir Calvin 
alkevik numen seotatason va pliera ke Maria Thins ikagadikya va 
katalikeva godewelduyur. Bata deweldura, purafa ok me, va toloya 
jotugalafa trutca soe nekiyir : Krist koe mona ke Marta is Maria ( 1654- 
1656 )is Praxedes Tumtikya ( 1655 ). Bata kurera di noveyer da Vermeer 
lanedje di triguyur. Jotafa tolonga dene Maria Thins inkeweyer. San- 
aluboy nazbeik veyon di kobliyid. 


Milugalon gu lingesa kubla, Vermeer va ebafa parloera va trutca ke 
gadikye wanur. Va sposucanya kourlicker larde bak 1662 wetce grosibik 
ke Sint Lucas Gesia ke Delft zo libur, trabe gadesik va dreema dem 
lizukaf yambikeem. Jafasik pu lingesik tid strabik ke widava ok vema isen 
inafa sposuca va winkajoweem me artfiyir. 


Gaderopafa is skapafa debal ke Nederlanda bak 1672 | 
ligundewer. Patecta belcon tir jala ke francafa ervolia | > 
ke Louis XIV ( Xollanda geja ) is englaf biratoteem. Ta 
konendara va Amsterdam tove volnik, siday leve 
bireka zo molavad. Astirbafa skapadeona nopeon tir 
numen yambafa dolebela di urdar. Maria Thins 
veygadikya va ziliduks loote drasur. Osk lingesik mea 
mbi jafar voxosk tegira va trutcakaza titaytcur. Ta 
sinkara va yasapa, Vermeer va decitoy gulden taltolk 
gonerbabeitur. Erbiskaf num bozakirapaf is burdackaf, 
I yambanyik kalion tuaxawer. Ba san-toleaksat ke 
1675 koe Delft di awalker. Dimerbatason va boza vas  ” 
1000 [...] 


Varaf teliz tigis koe Kotava Xadola dene Wikipedia. ~ Banliz : https://avk. wikipedia.org/wiki/Johannes Vermeer 


53 RECELA KE TÔKAIDÔ VAWA : MALLANIXO : NIHONBASHI 


Mallanixo : Nihonbashi 


Mallanixo : Nihonbashi tir taneafa gweta ke 
sposaf gwetak vergumveltkiraf gu 53 recela ke 
Tokaido vawa ( Tokaido Gojúsan-tsugi no uchi ), 
zovdayan gan Utagawa Hiroshige niponaf yambik, 
is taneon piskuyun bak 1833-1834 gan Hoeido. 


i 


g 


Fei 


Tokaido vawa tiyir vawapa wale Edo (re Tokyo ) 
tiso kelu ke Shogun patectokilik is Kyoto gindafu 
kelu ke Nipona. Sareon gu Hiroshige, kotafa 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e  tazuk ) tir 
lumkirafa gu 37 x 25 cm- ( Oban breviz ). Tir 
taneafa ke enk ise va mallanixo mal Nihonbashi 
za koe Edo kaatoer. 


Nihonbashi za 

Nihonbashi za tir mallanixo ke Tokaido vawa is 
dere balemoya ara vawa, i ke belca tazukasa va 
Gokaido gort ( Aluboya vawapa ke Nipona ). 
Soluma male bata uta zo patavackayad. 


Koe Muromachi gola, poke Kitazume is Odawara, 
dolexo va kabay tiyid jontiko. Tite Nihonbashi za 
to batlize koyara tozuwer. Vanawalton, moni 7-eaf 
bartiv, teixa mo Tōkaidō vawa talton mallanir. 


Teixa vas tanoy jiomik is kabdueon toloy zanisik 
bures va fiptabozak az yonar zanisik bures va 
prolk ruldar. Talteon avlemodaf kabaydolesik va 
daremielaf kabay vanbured isen aryon dem 
tuvlardayana kita dimlanid. Roneon toloy vakol va s 
koni jovleyeni sinkaki rotir kaaneyad. Piskura : Reisho enk, 1847-1852 gan Marusei 


To mana spua male bata taneafa gweta diveksovewer eke ina jontikote vere zo doleyer numen 
piskusik va warzafa gretcaxa di goniayar. Hiroshige bam impavantayar nume va konakar 
koredik loplekuyur. [...] 


Varaf teliz tigis koe Kotava Xadola dene Wikipedia. 
~ Banliz : https: /avk.wikipedia.org/wiki/Recela 0 : Nihonbashi (gweta) 

Utagawa Hiroshige lingesik 
(1797-1858) 


LIWOMBURA 


Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Xantaza : 
https://kotava1837481.wordpress.com/2018/ 
09/02/un-jeu-de-7-familles-en-kotava-2/ 

: Kuda ke Aisopos 


FR 
fruit(s) 


Enga / engeem 


Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 
Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/1- 
e otuk 12-2022 

Sanegara : Santaneaksat ke 2022. 1: otuk. 


Kontan kazawas va "Enga" liwa bas ar 
ombusik, va tenturama volunt gokalir. 


zae - ulim - gama - toa - imwa - 


Okol is jaftol is vakol is ayik 


Viele Zeus va ayik reduyur, va krulderama anton doziliyir. Voxen ayik, malfaveson va gruuca, va 
mona miv vegeduyur aze koeon sokeyer. Volsen, lanvielon, fent al tutizaweyer ise toz muvayar , okol 
mezavzagis va ayik vanvulteyer aze eruyur da di zo bravayar. Voxen ayik dakteyer da anton kredeon 
di askiyir : okol va konaka intafa titisa tanda di co goziliyir. Okol balte-kserayar. Vanion, jaftol va int 
dere atoeyer : jaftol va sazaj dere me tabiyir. Ayik milinde dulzeyer da me di co kazawayar vaxede va 
konaka inafa tanda mbi di co ziliyir : jaftol va pak ziliyir nume zo dosteyer. Tere, vakol fentawalkes 
dere artlaniyir, nume xaadason va pak ke intaf titis ugal, va brava seotayar. Batse daneks : viele ayik 
va ugal doziliyin gan Zeus kotaskir, pune sotir karaf is vonaf : viele va Okol ilanacek artfir : sotir aliaf 
is calgaf ; viele va Jaftol ilanacek kofir : sodjukudirgar ; viele arti blira, bak Vakol ilanacek, sovanpir 
zidesik 1s buusik. 


Bata kuda gu zidaf is wareskaf guazik zo co rewar. 


Kuda ke Aisopos, -VI-afa decemda 
( kalkotavaks gan Yurani Andergan ) 


